I.

OBITELJSKI DOM

Obiteljski dom je oblik pružanja smještaja ili boravka za pet do 20 odraslih korisnika, odnosno za četvero do desetoro djece koji žive ili borave s obitelji pružatelja usluge (Zakon o socijalnoj skrbi, „Narodne novine“, broj 157/13, 152/14 , 99/15, 52/16, 16/17 i 130/17).

Dokumenti potrebni za otvaranje obiteljskog doma:

Zahtjev za izdavanje rješenja o ispunjenosti minimalnih uvjeta za pružanje usluga obiteljskog doma:

- potrebno je navesti adresu obiteljskog doma, vrstu korisnika, broj korisnika, članove

- obitelji, te opisati stambeni objekt u kojem će se pružati usluge korisnicima (broj soba, površina, opremljenost i sl.)

- mora biti potpisan od strane podnositelja (predstavnika obiteljskog doma)

- zahtjev uputiti na adresu ili donijeti na urudžbeni odjel: Sisačko-moslavačka županija, Upravni odjel za zdravstvo, socijalnu skrb i branitelje, Sisak, Rimska 28.

UZ ZAHTJEV SE PRILAŽE:

1. Dokaz o prebivalištu/ boravištu- preslika osobne iskaznice, OIB

2. Dokaz o državljanstvu- domovnica

3. Dokaz o radnom statusu - potvrda o nezaposlenosti nadležnog Područnog ureda

Hrvatskog zavoda za zapošljavanje ili preslika radne knjižice

4. Dokaz o završenoj stručnoj spremi (najmanje SSS)

5. Za predstavnika doma - potvrda da se protiv njega ne vodi istražni ili kazneni postupak te potvrda o nekažnjavanju

6. Za predstavnika doma - dokaz da se ne nalazi pod skrbništvom niti da mu je oduzeta poslovna sposobnost (potvrda nadležnog Centra za socijalnu skrb)

7. Mišljenje nadležnog Centra za socijalnu skrb da u obitelji nisu poremećeni obiteljski odnosi, niti bi zbog bolesti člana obitelji bilo ugroženo zdravlje ili drugi interesi korisnika

8. Dokaz o radnoj sposobnosti (liječnička potvrda) za predstavnika obiteljskog doma i sve zaposlene osobe

9. Pisani pristanak svih punoljetnih članova obitelji za pružanje usluga obiteljskog doma (ovjereno kod javnog bilježnika)

10. Izjava predstavnika doma da će zaposliti potreban broj radnika sukladno Zakonu o socijalnoj skrbi (ovjereno kod javnog bilježnika)

11. Izjava predstavnika doma i članova obitelji kako s korisnicima usluga socijalne skrbi neće sklopiti ugovor o dosmrtnom i doživotnom uzdržavanju dok traje njihov ugovorni odnos – ovjerena kod javnog bilježnika

12. Dokaz o raspolaganju prostorom za obavljanje poslova obiteljskog doma- vlasnički ili suvlasnički list izdan od nadležnog suda ili ugovor o najmu sklopljen na vrijeme od najmanje 3 godine – članak -19 st.4. Pravilnika

13. Građevinska/ uporabna dozvola

14. Tlocrt prostora obiteljskog doma izrađen od strane ovlaštenog projektanta

15. Atesti električnih instalacija, plina ili drugog načina grijanja, dimovodnih kanala, gromobranska instalacija

16. Potvrda o zdravstvenoj ispravnosti vode (Zavod za javno zdravstvo, Kralja Tomislava 1, Sisak)

17. Ugovor o pražnjenju septičke jame od ovlaštene pravne ili fizičke osobe ukoliko nema kanalizacije

18. Upravna pristojba u iznosu 70,00 kn

Rješenje (licencu) o ispunjenosti minimalnih uvjeta za pružanje usluga obiteljskog doma donosi Upravni odjel za socijalnu skrb Sisačko-moslavačke županije na temelju zapisnika Stručnog povjerenstva za utvrđivanje ispunjenosti uvjeta prostora, opreme, stručnih i drugih radnika pružatelja usluga socijalne skrbi pri obavljanju socijalnih usluga (Povjerenstvo).

Naknade za trošak izlaska Povjerenstva uplaćuje se u Proračun Sisačko-moslavačke županije.

Sve informacije vezane za osnivanje obiteljskog doma mogu se saznati u UO za zdravstvo, socijalnu skrb i branitelje, Rimska 28, Sisak, tel. 044/550-223, 550-133.

PROPISI:

Zakon o socijalnoj skrbi („Narodne novine“, broj 157/13, 152/14), 99/15, 52/16, 16/17 i 130/17)

Pravilnik o minimalnim uvjetima za pružanje socijalnih usluga („Narodne novine“, broj 40/14 i 152/14)

II.

PROPISI:

Zakon o socijalnoj skrbi („Narodne novine“, broj 157/13, 152/14), 99/15, 52/16, 16/17 i 130/17)

Pravilnik o minimalnim uvjetima za pružanje socijalnih usluga („Narodne novine“, broj 40/14 i 152/14)